CELEX: 21986A0618(03)
Language: mt
Date: 1984-07-10 00:00:00
Title: Protokoll mehmuż ma' l-att finali tal-konferenzi tal-plenipotenzarji tal-partijiet ta' l-istat għall-konvenzjoni internazzjonali għall-konservazzjoni tat-tonn ta' l-atlantiku (Pariġi, 9 u 10 ta' Lulju 1984)

Avviż Legali Importanti

|

21986A0618(03)

Official Journal L 162 , 18/06/1986 P. 0041 - 0041 Finnish special edition: Chapter 11 Volume 11 P. 0269  Swedish special edition: Chapter 11 Volume 11 P. 0269 

		Protokollmehmuż ma' l-att finali tal-konferenzi tal-plenipotenzarji tal-partijiet ta' l-istat għall-konvenzjoni internazzjonali għall-konservazzjoni tat-tonn ta' l-atlantiku(Pariġi, 9 u 10 ta' Lulju 1984)I. L-Artikoli XIV, XV u XVI tal-Konvenzjoni Internazzjonali għall-Konservazzjoni tat-Tonn ta' l-Atlantiku huma modifikati kif ġej:Artikolu XIV1. Din il-Konvenzjoni għandha tkun miftuħha għall-firma ta' kull Stat li huwa Membru tan-Nazzjonijiet Uniti jew ta' kull aġenzija speċjalizzata tan-Nazzjonijiet Uniti. Dak il-gvern li ma jiffirmax din il-Konvenzjoni jista' jaderixxi għaliha meta jrid.2. Din il-Konvenzjoni għandha tkun soġġetta għar-ratifika jew l-approvazzjoni tal-pajjiżi firmatarji skond il-kostituzzjonijiet tagħhom. Strumenti ta' ratifikazzjoni, approvazzjonijiet, jew adeżjonijiet għandhom ikunu depożitati għand id-Direttur Ġenerali tal-Organizzazzjoni tal-Ikel u l-Agrikoltura tan-Nazzjonijiet Uniti.3. Din il-Konvenzjoni għandha tidħol fis-seħħ meta jkunu depożitati l-instrumenti tar-ratifikazzjoni, l-approvazzjonijiet, jew l-adeżjonijiet ta' seba' gvernijiet u għandha tidħol fis-seħħ fir-rigward ta' kull gvern li jiddepożita l-instrument tar-ratifikazzjoni, l-approvazzjoni, jew l-adeżjoni, fid-data ta' dik id-depożizzjoni.4. Din il-Konvenzjoni għandha tkun miftuħa għall-firma jew l-adeżjoni minn kull organizzazzjoni ekonomika integrata inter-governattiva magħmula minn Stati li ttrasferew lilha l-kompetenzi dwar materji regolati b'din il-Konvenzjoni, u tinkludi l-kompentenza li jkunu parti minn trattati li jirrigwardaw dawk il-materji.5. Mad-depożitu ta' l-istrument tal-konferma jew l-adeżjoni formali, kull organizzazzjoni riferuta f'paragrafu 4 għandha tkun Parti Kontraenti li għandha l-istess drittijiet u obbligi fir-rigward tal-provedimenti tal-Konvenzjoni bħal Partijiet Kontraenti oħra. Referenza fit-test tal-Konvenzjoni għat-terminu "Stat" fl-Artikolu IX, paragrafu 3, u għat-terminu "gvern" fil-Preambolu u fl-Artikolu XIII, paragrafu 1, għandhom ikunu inerpretati b'din il-manjera.6. Meta organizzazzjoni li hemm riferenza għaliha fil-paragrafu 4 ssir Parti Kontraenti għal din il-Konvenzjoni, l-Istati Membri ta' dik l-organizzazzjoni u dawk li jaderixxu għaliha fil-futur m'għandhomx ikunu aktar parti għall-Konvenzjoni; għandhom jibgħatu notifika bil-miktub dwar dan lid-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti.Artikolu XVId-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti għandu jinforma lill-gvernijiet kollha li hemm riferenza għalihom fil-paragrafu 1 ta' l-Artikolu XIV u l-organizzazzjonijiet kollha li hemm riferenza għalihom fil-paragrafu 4 ta' l-istess Artikolu ta' depożiti ta' strumenti ta' ratifika, approvazzjoni, konferma jew adeżjoni formali, id-dħul fis-seħħ ta' din il-Konvenzjoni, proposti għal emendi, notifiki ta' aċċettazzjoni ta' emendi, dħul fis-seħħ ta' emendi u notifiki ta' irtirar.Artikolu XVIL-orġinal ta' din il-Konvenzjoni għandu jkun depożitat għand id-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti li għandu jibgħat kopji tiegħu lill-gvernijiet kollha li hemm riferenza għalihom fil-paragrafu 1 ta' Artikolu XIV u lill-organizzazzjonijiet li hemm riferenza għalihom fil-paragrafu 4 ta' l-istess Artikolu.II. L-Oriġinal ta' dan Protokoll, li għandu l-verżjonijiet tiegħu fl-Ingliż, il-Franċiż u l-Ispanjol li huma ugwalment awtentiċi, għandu jiġi depożitat għand id-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti. Id-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti għandu jibgħat kopja ċċertifikata ta' dan il-Protokoll lil kull waħda mill-Partijiet Kontraenti għall-Konvenzjoni Internazzjonali dwar il-Konservazzjoni tat-Tonn ta' l-Atlantiku.III. Dan il-Protokoll għandu jidħol fis-seħħ mad-Depożitu lid-Direttur Ġenerali ta' l-Organizzazzjoni ta' l-Ikel u l-Agrikoltura tan-Nazzjonijiet Uniti ta' l-istrumenti ta' approvazzjoni, ratifika u aċċettazzjoni mill-Partijiet Kontraenti kollha.Għalhekk, il-proviżjonijiet imniżżla fl-aħħar sentenza ta' paragrafu 1 ta' Artikolu XIII tal-Konvenzjoni Internazzjonali għall-Konservazzjoni tat-Tonn ta' l-Atlantiku għandhom japplikaw mutatis mutandis.Id-data meta jidħlu fis-seħħ għandha tkun it-30 jum wara d-depożitu ta' l-aħħar strument.Magħmul f'Pariġi, fl-10 ta' Lulju 1984.--------------------------------------------------